# Beretning – Grundejerforeningen Mosede Klint af 1960 – 2020

Dette må nok blive den absolut korteste beretning i foreningens 60 årige historie.

## Nye medlemmer:

Mosede Højvej 41 – Hamdi og Canan Sarac

Mosede Klintvej 30 – Nadia og Niclas

## Generalforsamling i marts måtte udskydes på grund af restriktioner som følge af Covid-19.

Efter at vi gennem foråret og sommeren havde fulgt med i situationen, afholdte vi online bestyrelsesmøde. Selv os onlinemøde-garvede bestyrelsesmedlemmer havde en del udfordringer med teknikken og vi besluttede hurtigt, at afholdelse af online generalforsamling ikke var en mulighed. Vi besluttede derfor at gennemføre en hel ekstraordinær version i efteråret. Alle oplysninger herom findes på hjemmesiden.

## Jubilæumsfest planlagt til afholdelse 23. maj måtte aflyses.

## Legeredskaber på legepladsen blev malet af Ole og Andreas

/formanden 22.08.2021

## Øvrige bemærkninger til drøftelse på generalforsamlingen 30.08.2021

Bestyrelsen lægger op til en generel drøftelse af de nuværende ordensregler, som blev vedtaget for mange år siden og enkelte af dem er måske ikke tidssvarende. De nuværende ordensregler er ment som retningslinier, for at sikre et godt kvartér med ordnede forhold til gavn for alle.

Det er bemærket af bestyrelsen, at vores rabatter i flere tilfælde anvendes i udpræget grad til mere fast parkeringsareal for diverse køretøjer mv. og at beplantning i visse tilfælde fylder det meste af rabatten. Der skal altid kunne komme 2 biler forbi hinanden. Bestyrelsen henstiller derfor til, at enhver ejer i foreningen lige overvejer, hvordan rabatten anvendes.